b'\n_START_ARTICLE_\nDust Bowl\n_START_PARAGRAPH_\nDust Bowl (tudi Dirty Thirties; slovensko Pra\xc5\xa1na skleda) je bila serija pe\xc5\xa1\xc4\x8denih viharjev v osrednjih de\xc5\xbeelah Zdru\xc5\xbeenih dr\xc5\xbeav Amerike, ki jih je povzro\xc4\x8dila dolgotrajna su\xc5\xa1a in neprimerni na\xc4\x8dini obdelovanja zemlje v kmetijstvu. Pe\xc5\xa1\xc4\x8deni viharji so se za\xc4\x8deli v 30. letih 20. stoletja ter si sledili vse do leta 1941. Zaradi pomanjkanja neko\xc4\x8d velikih \xc4\x8dred bizonov, ki so gnojile tla, ter posledi\xc4\x8dnih poraslosti s  travo, ki s svojimi koreninami ugodno vpliva na strukturnost tal, so ti odnesli ve\xc4\x8d milijonov hektarov vrhnjih plasti zemeljskega povr\xc5\xa1ja.  Ekolo\xc5\xa1ka katastrofa je povzro\xc4\x8dila emigracijo 300 do 400 tiso\xc4\x8d prebivalcev iz delov zvezne dr\xc5\xbeave Oklahoma in okoli\xc5\xa1kega Velikega ni\xc5\xbeavja.\n_START_SECTION_\nVzroki\n_START_PARAGRAPH_\nV zgodnjem \xc4\x8dasu raziskovanja evropskih in ameri\xc5\xa1kih raziskovalcev Velikih ravnic (Great Plains), v katerem je pri\xc5\xa1lo do pojava Dust Bowl, je bilo raz\xc5\xa1irjeno mnenje, da je to obmo\xc4\x8dje neprimerno za evropski stil kmetovanja. Imenovali so ga "velika ameri\xc5\xa1ka pu\xc5\xa1\xc4\x8dava". Pomanjkanje povr\xc5\xa1inskih voda in dreves je to regijo naredilo manj privla\xc4\x8dno od drugih obmo\xc4\x8dij, kamor so prihajali pionirji in za\xc4\x8deli s kmetovanjem._NEWLINE_Naselitev je spodbudil zakon, sprejet leta 1862. Ob koncu dr\xc5\xbeavljanske vojne leta 1865 in dokon\xc4\x8danju prve medcelinske \xc5\xbeeleznice leta 1869 so novi priseljenci v valovih prispeli na obmo\xc4\x8dje velikih ravnic. S tem se je zelo pove\xc4\x8dala koli\xc4\x8dina obdelovane zemlje. Nenavadno mokro obdobje je zmotno vodilo naseljence in zvezno vlado,  da verjame, da "de\xc5\xbe sledi plugu" (priljubljen stavek med prodajalci nepremi\xc4\x8dnin) in da je podnebje v regiji za stalno spremenjeno. \xc4\x8ceprav je bila prvotna kmetijska panoga predvsem \xc5\xbeivinoreja, je vpliv hudih zim, ki so se za\xc4\x8dnele leta 1886, kratke su\xc5\xa1e leta 1890 ter na splo\xc5\xa1no \xc4\x8dezmerne pa\xc5\xa1e, privedel do raz\xc5\xa1iritve zemlji\xc5\xa1\xc4\x8d za kmetovanje._NEWLINE_Valovi evropskih naseljencev so prispeli na ravnice na za\xc4\x8detku 20. stoletja. Vrnitev nenavadno mokrega vremena je navidez potrdilo mnenje, da bi to obmo\xc4\x8dje z obse\xc5\xbenim kmetijstvom podprtim s tehnolo\xc5\xa1kimi izbolj\xc5\xa1avami kot so mehanizirano oranje in mehanizirana \xc5\xbeetev lahko spremenili v velike pridelovalne povr\xc5\xa1ine._NEWLINE_Posledica ruske revolucije in 1. svetovne vojne je bilo pove\xc4\x8danje cen kmetijskih proizvodov. To je spodbujalo kmete, da so pove\xc4\x8devali pridelavo. V vzhodnem New Mexicu in severovzhodnem Teksasu se je povr\xc5\xa1ina kmetijskih zemlji\xc5\xa1\xc4\x8d med letoma 1900 in 1920 podvojila, med letoma 1925 in 1930 pa celo potrojila._NEWLINE_Intenzivno kmetovanje v tem obdobju je ustvarilo razmere za obse\xc5\xbeno erozijo v su\xc5\xa1nih obdobjih. Spremembe namembnosti zemlji\xc5\xa1\xc4\x8da, ki je imelo za posledico globoko oranje in druge metode za pripravo tal za kmetovanje, je prakti\xc4\x8dno uni\xc4\x8dilo avtohtone trave, ki so ohranjale prst v su\xc5\xa1nih obdobjih. Poleg tega so kmetje, ki so gojili bomba\xc5\xbe v zimskih mesecih, ko so vetrovi v ravnicah najmo\xc4\x8dnej\xc5\xa1i, polja pustili gola in za\xc5\xbegali strni\xc5\xa1\xc4\x8da zaradi zatiranja plevela. Prst zato ni imela dovolj organskih hranil in povr\xc5\xa1inske vegetacije, ki bi prepre\xc4\x8dila erozijo._NEWLINE_Ko je huda su\xc5\xa1a prizadela ravnice leta 1930, je to pomenilo pove\xc4\x8dano tveganje za erozijo. Su\xc5\xa1a je posu\xc5\xa1ila vrhnjo plast prsti, in s\xc4\x8dasoma je ta postala drobljiva in se spremenila v prah. Mo\xc4\x8dni vetrovi, ki obi\xc4\x8dajno nastanejo na ravnicah so tako lahko ustvarili velike nevihte prahu, ki so zaznamovali obdobje Dust Bowl.\n_START_SECTION_\nGeografske zna\xc4\x8dilnosti\n_START_PARAGRAPH_\nObmo\xc4\x8dje Dust Bowl le\xc5\xbei v glavnem zahodno od 100. poldnevnika na High Plains,  ki je zna\xc4\x8dilno za ravnice. Nadmorska vi\xc5\xa1ina se giblje od 760 m na vzhodu,  do 1800 m ob vzno\xc5\xbeju  Rocky Mountains . Obmo\xc4\x8dje je polsuho; de\xc5\xbeja pade manj kot 510 mm letno.  Regija je tudi nagnjena k dalj\xc5\xa1im su\xc5\xa1nim obdobjem,  ima pa tudi nenavadno dolga mokra obdobja. V mokrih letih bogata zemlja zagotavlja bogato kmetijsko proizvodnjo, vendar pridelki v su\xc5\xa1nih obdobjih ne uspevajo. Regija prehajajo tudi mo\xc4\x8dni vetrovi.\n_START_SECTION_\nSu\xc5\xa1a in pra\xc5\xa1ne nevihte\n_START_PARAGRAPH_\nNenavadno mokro obdobje, ki je spodbujalo ve\xc4\x8djo naselitev in pridelovanje v obmo\xc4\x8dju Great Plains, se je kon\xc4\x8dalo leta 1930. To je bilo leto, v katerem se je za\xc4\x8dela  huda su\xc5\xa1a, ki je povzro\xc4\x8dila  uni\xc4\x8denje  pridelkov, splu\xc5\xbeena polja pa so bila izpostavljena eroziji vetra. Rodovitna tla regije Great Plains so preprosto izginila in so bila odpihnjena z mo\xc4\x8dnim celinskim vetrom._NEWLINE_11. novembra 1933 je zelo mo\xc4\x8dna pra\xc5\xa1na nevihta odstranila vrhnjo plast prsti iz izsu\xc5\xa1ene Ju\xc5\xbene Dakote. 9. maja 1934 je mo\xc4\x8dna, dvodnevna pra\xc5\xa1na nevihta odstranila ogromne koli\xc4\x8dine plasti zemlje iz obmo\xc4\x8dja Great Plains.   Oblake prahu je odpihnilo  vse do Chicaga , kjer se je usedlo \xc2\xa3 12.000.000 prahu . Dva dni kasneje je ista nevihta dosegla mesta na vzhodu, kot so Buffalo, Boston, Cleveland, New York in Washington. Tisto zimo leta 1934-1935 je rde\xc4\x8d sneg padel na Novo Anglijo._NEWLINE_14. aprila 1935 - ta datum je znan kot "\xc4\x8drna nedelja" - se je zgodilo 20 najhuj\xc5\xa1ih \xc4\x8drnih sne\xc5\xbenih viharjev na celotnem obmo\xc4\x8dju Great Plains, od Kanade na severu do Teksasa na jugu. Nevihte prahu so povzro\xc4\x8dile ogromno \xc5\xa1kodo in spremenile dan v no\xc4\x8d.  O\xc4\x8dividci so  poro\xc4\x8dali, da ponekod niso videli niti pet metrov pred seboj. Novinar Robert E. Geiger iz novinarske agencije Associated Press je bil tistega dne v Boise City, Oklahomi. Njegovo poro\xc4\x8dilo o  "\xc4\x8drni nedelji"  navaja izraz Dust Bowl, ki ga je skoval Edward Stanley (kdo je to?), ko je predelal Geigerjevo novico.\n_START_SECTION_\nMigracije\n_START_PARAGRAPH_\nTa katastrofa je samo \xc5\xa1e okrepila veliko gospodarsko krizo v regiji. Dust Bowl je bila opredeljena kot "najbolj ekstremna naravna nesre\xc4\x8da v 350 letih".\n_START_SECTION_\nZDA\n_START_PARAGRAPH_\nLeta 1935 je bilo mnogo dru\xc5\xbein prisiljenih zapustiti svoje kmetije zaradi su\xc5\xa1e in iskati delo v sosednjih regijah. Ve\xc4\x8d kot 500.000 Ameri\xc4\x8danov je ostalo brez strehe nad glavo. Ve\xc4\x8d kot 350 hi\xc5\xa1 so morali poru\xc5\xa1ili po eni sami nevihti. Zaradi hude su\xc5\xa1e in pra\xc5\xa1nih neviht so \xc5\xa1tevilni postali brezdomci, veliko jih ni ve\xc4\x8d moglo pla\xc4\x8devati kreditov. Nekateri so z ob\xc4\x8dutkom, da nimajo nobene druge izbire, opustili svoje kmetije in od\xc5\xa1li iskat delo drugam. \xc5\xa0tevilni Ameri\xc4\x8dani so se odselili proti zahodu. Cele dru\xc5\xbeine so bile prisiljene vzeti le najnujnej\xc5\xa1e stvari in s svojimi starimi avtomobili oditi s trebuhom za kruhom proti zahodu.  Nekateri prebivalci regije Plains, zlasti v Kansasu,  Oklahoma, so  zboleli  in umrli  zaradi plju\xc4\x8dnice ali podhranjenosti._NEWLINE_Eksodus Pra\xc5\xa1ne sklede je bil najve\xc4\x8dja  migracija  v ameri\xc5\xa1ki zgodovini v kratkem \xc4\x8dasovnem obdobju. Do leta 1940 se je 2,5 milijona ljudi preselilo iz regije Plains, od tega se je 200.000 preselilo v Kalifornijo.  V malo ve\xc4\x8d kot enem letu se je ve\xc4\x8d kot 86.000 ljudi preselilo v Kalifornijo. Ker je bila zemlja neplodna in domovi zase\xc5\xbeeni, je bilo veliko kme\xc4\x8dkih  dru\xc5\xbein prisiljenih zapustiti domove. Migranti so zapustili kmetije v  Oklahomi , Arkansasu, Missouri, Iowa, Nebraski, Kansasu, Teksasu, Koloradu in Novi  Mehiki. Tem ljudem so  pogosto rekli kar " Okies ", " Arkies " ali " Texies " .  Izraz  kot je " Okies " in " Arkies " je  postal znan leta 1930 kot izraz za tiste, ki so izgubili vse in se najbolj borijo v \xc4\x8dasu Velike gospodarske krize._NEWLINE_Vendar migranti niso vedno odpotovali dale\xc4\x8d; mnogi so odpotovali samo do naslednjega mesta. Ne glede na razdaljo je bilo razmerje med priseljenci in prebivalci mesta skoraj enako zaradi velikega \xc5\xa1tevila preseljenih dru\xc5\xbein, ki so morali zapustiti  kmetije. (nerazumljiv stavek)\n_START_SECTION_\nZna\xc4\x8dilnosti migrantov\n_START_PARAGRAPH_\nKo je James N. Gregory preu\xc4\x8dil tako statistiko kot tudi druge ankete, je odkril nekaj presenetljivih podatkov. Na primer; leta 1939 je urad za agrarno ekonomiko anketiral poklice za pribli\xc5\xbeno 116.000 dru\xc5\xbein, ki so prispeli v Kalifornijo leta 1930.  Raziskava je pokazala, da je le 43 odstotkov priseljencev po\xc4\x8dela kme\xc4\x8dka dela preden so se preselili. Skoraj ena tretjina vseh migrantov so bili pisarni\xc5\xa1ki ali strokovni delavci. Slabe  gospodarske razmere niso pripeljale le kmetov kot begunce v Kalifornijo. Mnogi u\xc4\x8ditelji, odvetniki in lastniki malih podjetij so se v tem \xc4\x8dasu preselili na zahod s svojimi dru\xc5\xbeinami. Ko se je obdobje Velike gospodarske krize kon\xc4\x8dalo, so se nekateri preselili  nazaj, veliko ljudi pa je ostalo, ker so \xc5\xbee za\xc5\xbeiveli nova \xc5\xbeivljenja. Dejstvo pa je, da je  pribli\xc5\xbeno ena osmina Kalifornijskega prebivalstva Okies  porekla.\n_START_SECTION_\nPosledice\n_START_PARAGRAPH_\nAmeri\xc5\xa1ka vlada je z razli\xc4\x8dnimi zakoni in ukrepi poizkusila re\xc5\xa1iti, kar se je re\xc5\xa1iti dalo. Ukazala je posaditi ve\xc4\x8d kot 200 milijonov dreves na obmo\xc4\x8dju med Kanado in Teksasom. To naj bi ohranjalo vla\xc5\xbenost tal in prepre\xc4\x8dilo vetrno erozijo. Hkrati so uvedli programe izobra\xc5\xbeevanja za kmete, kjer so jih u\xc4\x8dili pomena kolobarjenja oziroma menjave posevkov na svojih kmetijskih povr\xc5\xa1inah._NEWLINE_Kljub temu se je le na okrog \xc4\x8detrtini obmo\xc4\x8dij, ki jih je prizadela erozija koli\xc4\x8dina prsti, vrnila v predhodno stanje. To je imelo velike posledice na prebivalstvo, ki se je iz teh obmo\xc4\x8dij odselilo. Pomemben razlog za selitev je bil poleg erozije tudi nezmo\xc5\xbenost prehoda na pridelke, ki bi bili primernej\xc5\xa1i za erodirana tla.\n_START_SECTION_\nNauk zgodbe\n_START_PARAGRAPH_\nVsak poseg v naravo mora biti dobro premi\xc5\xa1ljen, ker so posledice nepremi\xc5\xa1ljenih posegov v naravo, kot je razvidno iz teme "Dust Bowl", gromozanske.\n_START_SECTION_\nVpliv na umetnost\n_START_PARAGRAPH_\nKriza je bila dokumentirana s pomo\xc4\x8djo fotografov, glasbenikov in avtorjev. Mnogi so se zaposlili v razli\xc4\x8dnih ameri\xc5\xa1kih zveznih agencijah med Veliko gospodarsko krizo. To je pomagalo uspehu mnogih umetnikov. Ena izmed njih je bila Dorothea  Lange.  Ujela je emblemati\xc4\x8dne slike neviht in selitev dru\xc5\xbein.  Upodobila je pa tudi sliko vitke \xc5\xbeenske Florence Owens Thompson, ki dr\xc5\xbei svoje tri otroke. Ta slika je ujela grozote Pra\xc5\xa1ne sklede in povzro\xc4\x8dila ve\xc4\x8dje zavedanje krize v dr\xc5\xbeavi._NEWLINE_Dela neodvisnih umetnikov, kot so romani ameri\xc5\xa1kega  pisatelja John Steinbeck z novelo Ljudje in mi\xc5\xa1i (1937) in Sadovi jeze (1939), ter pevec ljudske glasbe Woody Guthrie, so bili pod vplivom Velike gospodarske  krize in Pra\xc5\xa1ne sklede._NEWLINE_Migranti so vzeli s seboj svojo glasbo. Oklahomski migranti so bili potomci pode\xc5\xbeelskih Ju\xc5\xbenjakov in so preselili country glasbo v Kalifornijo. Danes "Bakersfield Sound" opisuje me\xc5\xa1anico, ki se je razvila, ko so migranti prinesli  country glasbo v mesto. Njihova glasba se je raz\xc5\xa1irila na plesne dvorane na jug Los Angelesa.'